*Līguma par primārās veselības  
aprūpes pakalpojumu sniegšanu un apmaksu*

*6.1.24.punkts*

**Kārtība par maksājuma piešķiršanu un izlietošanu ģimenes ārsta praksē nodarbināto personu veselības veicināšanas un rehabilitācijas pasākumiem**

1. Pamatojoties uz Ministra kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 245.4 2. apakšpunktu IZPILDĪTĀJAM, kas nodrošina vakcināciju pret Covid-19 līgumā par primārās veselības aprūpes pakalpojumu sniegšanu un apmaksu (turpmāk – Līgums) noteiktajā kārtībā, ir tiesības saņemt vienreizēju maksājumu 440 *euro* apmērā par ģimenes ārsta praksē nodarbināto personu veselības veicināšanas un rehabilitācijas pasākumiem (turpmāk – Pakalpojumi), kas saņemti laikposmā no 2021. gada 1. oktobra līdz 2022. gada 31. augustam.
2. Lai pieteiktos šī pielikuma 1. punktā minētajam maksājumam, IZPILDĪTĀJS līdz 2021. gada 30. novembrim iesniedz DIENESTAM aizpildītu veidlapu “Apliecinājums par ģimenes ārsta praksē nodarbināto personu gatavību saņemt veselības veicināšanas un rehabilitācijas pasākumus” atbilstoši Līguma 6.1.25. punktam.
3. DIENESTS līdz 2021. gada 31. decembrim apkopo informāciju par saņemtajiem šī pielikuma 2. punktā minētajam apliecinājumiem, aprēķina nepieciešamā kompensācijas maksājuma apmēru un veic finansējuma pieprasīšanu no valsts budžeta apakšprogrammas “Līdzekļi neparedzētiem gadījumiem”.
4. DIENESTS līdz 2022. gada 31. maijam veic vienreizēju maksājumu 440 *euro* apmērā IZPILDĪTĀJAM, ja DIENESTĀ saņemts šī pielikuma 2. punktā minētais apliecinājums.
5. Saņemtais maksājums ir izlietojams tikai Noteikumu Nr.555 245.4 2. apakšpunktā noteiktajam mērķim - ģimenes ārsta praksē nodarbināto personu veselības veicināšanas un rehabilitācijas pasākumiem.
6. Maksājums ir izlietots šī pielikuma 5. punktā norādītajam mērķim, ja Pakalpojumi saņemti Ārstniecības iestāžu reģistrā reģistrētā ārstniecības iestādē, kurā:

6.1. nodrošina rehabilitācijas pakalpojumus;

6.2. kāda no struktūrvienībām nodrošina rehabilitācijas pakalpojumus.

7. IZPILDĪTĀJS ir tiesīgs pieņemt lēmumu par saņemtā maksājuma sadali starp ģimenes ārsta praksē nodarbinātajām personām, ievērojot šo personu vēlmi saņemt Pakalpojumus, un ir atbildīgs par maksājuma izlietošanu tam paredzētajam mērķim.

8. DIENESTS ir tiesīgs veikt uzraudzības darbības, tai skaitā veikt Pakalpojumu saņemšanu un apmaksu apliecinošu dokumentu pārbaudi.

1. IZPILDĪTĀJS uzglabā visu ģimenes ārsta praksē nodarbināto personu Pakalpojumu saņemšanas un apmaksas apliecinošos dokumentu oriģinālus vismaz 2 (divus) gadus no Pakalpojumu saņemšanas brīža un uzrāda tos pēc DIENESTA pieprasījuma DIENESTA noteiktajā termiņā.
2. Pakalpojumu saņemšanas un apmaksas apliecinošā dokumentā jābūt norādītai šādai informācijai:
   1. ārstniecības iestādes nosaukums, kurā saņemti Pakalpojumi;
   2. saņemto Pakalpojumu nosaukums;
   3. Pakalpojumu apjoms un summa;
   4. Pakalpojumu saņemšanas datums vai laika periods;
   5. Pakalpojumu saņēmēja vārds, uzvārds un personas kods.
3. IZPILDĪTĀJS par personu, kas saņēmusi Pakalpojumus, pēc DIENESTA pieprasījuma papildus iesniedz ārstniecības iestādes izsniegtu medicīniskās dokumentācijas izrakstu par saņemtajiem Pakalpojumiem vai tā kopiju, ja ārstniecības iestādes apmaksu apliecinošā dokumentā nav pietiekamas pārbaudei nepieciešamās informācijas.
4. Gadījumos, ja piešķirtais maksājums netiek izlietots pilnā apmērā (tai skaitā, ja IZPILDĪTĀJS pārtrauc līgumattiecības ar DIENESTU) vai netiek izmantots šī pielikuma 5. punktā noteiktajam mērķim, IZPILDĪTĀJA pienākums ir nekavējoties pēc fakta konstatēšanas, bet ne vēlāk, kā līdz 2022. gada 20. septembrim informēt par to DIENESTU, nosūtot paziņojumu uz Līguma 9.1.punktā norādīto elektroniskā pasta adresi.
5. Ja, veicot šī pielikuma 8.punktā minētās uzraudzības darbības vai saņemot IZPILDĪTĀJA paziņojumu šī pielikuma 12. punkta kārtībā, DIENESTS konstatē, ka maksājums nav izlietots tam paredzētam mērķim, IZPILDĪTĀJS nevar iesniegt pakalpojumu saņemšanu un apmaksu apliecinošu dokumentu par piešķirto maksājumu, maksājums nav izlietots pilnā apmērā, DIENESTS ir tiesīgs uzdot IZPILDĪTĀJAM atmaksāt DIENESTAM (atgriezt valsts budžetā) neizlietoto kompensāciju vai pieņemt lēmumu veikt ieturējumu neizlietoto līdzekļu apmērā.